**INDOKOLÁS**

**az Önkormányzat 2020. évi költségvetésének módosításáról szóló**

**…/2020. (…..) önkormányzati rendeletéhez**

E rendelet megalkotását magasabb szintű jogszabályok teszik kötelezővé az önkormányzatnak, melyek be nem tartása szankciókat von maga után. A rendelet átfogó képet ad a lakosság részére az önkormányzat pénzügyi helyzetéről, a végrehajtott feladatokról, fejlesztésekről, illetve lehetőséget teremt az önkormányzati gazdálkodás ellenőrzésére.

Az Önkormányzat az Önkormányzat 2020. évi költségvetésről szóló rendeletét

* a Magyarország Alaptörvénye 32. cikk (2) bekezdésében
* a Magyarország Alaptörvénye 32. cikk (1) bekezdés f) pontjában

foglaltak alapján alkotja meg.

A rendelet megalkotásakor figyelembevételre kerül

* az államháztartásról szóló 2011. évi CXCV. törvény
* az államháztartásról szóló törvény végrehajtásáról szóló 368/2011.(XII.31.) Korm. rendelet (továbbiakban: Ávr.),
* Magyarország gazdasági stabilitásáról szóló 2011. évi CXCIV. törvény (továbbiakban: Stabilitási tv.),
* Magyarország helyi önkormányzatairól szóló 2011. évi CLXXXIX. törvény (továbbiakban: Mötv.),
* a jogszabályszerkesztésről szóló 61/2009. (XII.14.) IRM rendelet,
* a jogalkotásról szóló 2010. évi CXXX. törvény (továbbiakban: Jat.)

**1.§-ához**

A rendelet tervezetben megállapításra kerül a költségvetési bevételek és kiadások fő összege, a költségvetési kiadások és bevételek egyenlege. A rendelettervezet az Áht. 34. § és 35. § valamint az Ávr. 42. § és 43/A. § rendelkezéseit veszi figyelembe.

**2. §-ához**

A rendelettervezet mellékletei tartalmazzák számszerűsítve részletesen a pénzügyi adatokat. A rendelettervezet megfelel az Áht. 34. § és 35. § valamint az Ávr. 42. § és 43/A. § előírásainak.

**3.§-ához**

Hatályba léptető rendelkezéseket és a kihirdetés módját tartalmazza.

A rendeletmódosítás nincs kapcsolatban európai uniós jogból eredő kötelezettséggel, a jogalkotásról szóló 2010. évi CXXX. törvény 20. §-ban szabályozott egyeztetési kötelezettség az Európai Unió intézményeivel és tagállamaival nem áll fenn.